Jaco Jacobs woon in Bloemfontein. Hy vir skryf van prenteboeke tot perdestories, van gedigte tot grillers, jeugverhale tot feiteboeke... Hy skryf ook artikels en doen vertaling.
Jaco is op die Karoodorpie Carnarvon gebore en het daar grootgeword. Hy het al op laerskool aan skryfkompetisies soos die Bloemfonteinse Skrywersvereniging se jaarlikse kompetisie en die ATKV se skryfwedstryd deelgeneem. Hy het albei hierdie kompetisies op hoërskool gewen, en ook die Poortprys vir prosa en poësie van die Suid-Afrikaanse Akademie vir Wetenskap en Kuns ontvang. In 1998 was hy hoofseun van die Hoërskool Carnarvon (uit ’n klas van net 14 matrieks, voeg hy altyd baie vinnig by!), en in sy matriekjaar het hy begin om vir tydskrifte soos Sarie verhale te skryf.